**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pripažinti netekusiu galios Klaipėdos miesto savivaldybės tarybos 2009 m. spalio 29 d. sprendimą Nr. T2-369 „Dėl negyvenamojo pastato S. Šimkaus g. 11, Klaipėdoje, perėmimo Klaipėdos miesto savivaldybės nuosavybėn“ priimti naują sprendimą dėl sutikimo savivaldybės nuosavybėn perimti valstybei priklausančius nekilnojamojo turto objektus, esančius S. Šimkaus g. 11, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2009 m. spalio 29 d. sprendimu Nr. T2-369 sutiko savivaldybės nuosavybėn perimti valstybei nuosavybės teise priklausančius nekilnojamojo turto objektus, esančius S. Šimkaus g. 11, Klaipėdoje.

Šiuo metu yra atlikti nauji S. Šimkaus g. 11, Klaipėdoje, kiemo statinių kadastriniai matavimai, kurie yra įregistruoti Nekilnojamojo turto registre. Pasikeitus įrašams Nekilnojamojo turto registre, nebeatitinka duomenys, kurie buvo užfiksuoti 2009 m. spalio 29 d. sprendime Nr. T2-369.

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 5 punktu ir 26 straipsnio 1 dalies 8 punktu, vykdant nekilnojamojo turto S. Šimkaus g. 11 perdavimo savivaldybės nuosavybėn procedūras šis turtas turi būti pripažintas nereikalingu valstybės funkcijoms įgyvendinti.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Priėmus šį Savivaldybės tarybos sprendimą bus toliau vykdomos nekilnojamojo turto objektų S. Šimkaus g. 11, Klaipėda, perdavimo savivaldybės nuosavybėn procedūros.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybei perduodamas nekilnojamasis turtas.

Teikiame svarstyti šį sprendimo projektą.

PRIDEDAMA:

1. Valstybės įmonės Turto banko 2019 m. kovo 14 d. raštas Nr. (15.1-51)-SK4 „Dėl pastato Pievų Tako g. 38, Klaipėda, perdavimo valstybės nuosavybėn“, 2 lapai;
2. Klaipėdos miesto savivaldybės tarybos 2009 m. spalio 29 d. sprendimas Nr. T2-369 „Dėl negyvenamojo pastato S. Šimkaus g. 11, Klaipėdoje, perėmimo Klaipėdos miesto savivaldybės nuosavybėn“, 1 lapas.

Skyriaus vedėjas Edvardas Simokaitis